एयरटेल करेगी 3जी सेवा का विस्तार  
एयरटेल अपने मोबाइल ग्राहकों को अगला क्रिकेट विश्व कप और इंडियन प्रीमियर लीग 3जी सेवा के सहारे सीधे मोबाइल पर ही दिखाएगी।
भारत की सबसे बड़ी दूरसंचार कम्पनी एयरटेल अपने मोबाइल ग्राहकों को अगला क्रिकेट विश्व कप और इंडियन प्रीमियर लीग (आईपीएल) 3जी सेवा के सहारे सीधे मोबाइल पर ही दिखाएगी।  एयरटेल के मुख्य कार्यकारी अधिकारी वी वेंकटेश ने कहा कि वह इन दो खेल आयोजनों के दौरान 3जी सेवा के सहारे अपने ग्राहकों की संख्या बढ़ाने की कोशिश करेंगे। एयरटेल अगले तीन सालों तक भारत में होने वाली सभी अंतर्राष्ट्रीय क्रिकेट मैचों (टेस्ट, एक दिवसीय और ट्वेंटी-20) का मुख्य प्रायोजक है। विश्वकप भारतीय उपमहाद्वीप में 19 फरवरी से दो अप्रैल तब, जबकि आईपीएल टी-20 श्रंखला अप्रैल-मई में होगा। एयरटेल ने इसी सप्ताह कर्नाटक में अपनी 3जी सेवा शुरू की है। मार्च तक कम्पनी का देश के 40 शहरों में 3जी सेवा का विस्तार करने का इरादा है।